google/wiki40b huggingface dataset:
Geosynchronous Satellite Launch Vehicle

Geosynchronous Satellite Launch Vehicle, vanligvis kjent under forkortelsen GSLV, er en indisk bærerakett utviklet og brukt av Indian Space Research Organisation (ISRO). Den ble utviklet for å gjøre India i stand til å skyte opp sine INSAT-satellitter i geostasjonære baner og gjøre India mindre avhengig av utenlandske raketter. 
Per desember 2013 har GSLV blitt skutt opp syv ganger, første gang i 2001 og sist i 2010. To oppskytninger har vært vellykkede, fire har mislykket og én var delvis mislykket ettersom den plasserte satellitten i en utilsiktet, men gjenopprettbar bane. Den åttende oppskytningen av GSLV, GSLV-D5, vil sannsynligvis finne sted i januar 2014. Raketten skulle egentlig blitt skutt opp 19. august 2013, men forsøket ble raskt avbrutt da det ble oppdaget en drivstofflekkasje.

GSLV Mk I (a)

Denne varianten hadde et 125 tonn (S-125) tungt første trinn og var i stand til å plassere en nyttelast på 1 500 kg i en geostasjonær overføringsbane. Den er ikke lenger i bruk.

GSLV Mk 1 (b)

Denne varianten har et 139 tonn (S-139) tungt første trinn og forbedret drivstoffteknologi i drivstoffrakettene og i andre trinn. Den kan plassere en nyttelast på 1 900 kg i en geostasjon'r overføringsbane.

GSLV Mk 1 (c)

Denne varianten har et 15 tonn tungt tredje trinn. GSLV-F06 står igjen som det eneste forsøket til dags dato på å skyte opp Mark 1 (c).

GSLV Mk II

Denne varianten benytter en indiskprodusert kryogenisk rakettmotor og er i stand til å plassere en nyttelast på 2 500 kg i en geostasjonær overføringsbane. Tidligere GSLV-raketter (GSLV Mk I) bruker russiskproduserte kryogeniske motorer.

GSLV Mk III

Denne raketten er den nyutviklede etterfølgeren til GSLV. Første suborbitale testoppskytning av hjelperakettene på GSLV-III fant sted 18. desember 2014. GSLV Mk III skal brukes til å plassere tunge satellitter i geostasjonære baner, og vil gjøre India mindre avhengig av utenlandske raketter for plassering av store nyttelaster.
Pravdino

Pravdino (russ.: Правдино, finsk: Muolaa, eldre svensk: Mola) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Pravdino ble tildelt i 1948.
Før 1944 var Muolaa en finsk kommune i Viborgs län. Kommunen hadde 3&504&11959&11 959 innbyggere i 1939.
Vazelina Bilopphøggers (1981)

Vazelina Bilopphøggers er en musikkassett av Vazelina Bilopphøggers, utgitt i 1981.
Franklyn Barrett

Biografi

Barrett ble født i Loughborough, Leicestershire, England, og vokste opp hos sin tante. Han var den første som filmet Melbourne Cup fra start til mål.
Emma Donoghue

Emma Donoghue (født 24. oktober 1969 i Dublin) er en irsk-født forfatter. Hun flyttet til Canada i 1998, og er bosatt i London, Ontario.
Donoghue har skrevet historiske romaner, samtidsfortellinger og drama både for teater og radio. Internasjonalt er hun mest kjent for romanen Room som kom i 2011 og ble utgitt på norsk året etter.
Dansepop

Dansepop er en retning innen popmusikken som utviklet seg videre fra disco i begynnelsen av 1980-tallet. Retningen kombinerer dansebeaten med popmusikkens oppbygging av sangene.
Dansepopen er i første rettet mot de yngste og Eurodance, fra midten av 1980-årene og fram til slutten av 1990-tallet, og interessen for boyband og jentegrupper bygger på denne formen.
The Revenant

Handling

Handlingen er satt til 1820-tallets USA. Trapperen Hugh Glass blir brutalt angrepet av en bjørn. Han overlever, men er alvorlig skadet. Jaktlaget tror ikke han vil klare seg og etterlater ham derfor for å dø. I et forsøk på å overleve må Glass gå gjennom en ufattelig sorg, og i tillegg sviket til hans fortrolige John Fitzgerald. Guidet av ren vilje og kjærligheten til familien, må Glass navigere seg gjennom en hard vinter i en nådeløs jakt for å leve og finne oppreisning.

Økonomi og popularitet

The Revenant innbrakte nesten $533 millioner på verdensbasis i 2015-2016, hvorav $183 millioner i USA og $3,4 millioner i Norge.
Produksjonskostnadene er estimert til $135 millioner.

Anmelderne

Den ble godt mottatt av anmelderne, noe som gjenspeiles i at den har fått 78 % på Rotten Tomatoes.

Priser

Filmen ble tildelt tre Oscar (beste regi, beste mannlige hovedrolle og beste foto). Den vant også tre Golden Globes i tilsvarende klasser, samt fire BAFTA (inkludert beste film).
Parkfield (California)

Parkfield er en landsby i Monterey County, California på 35.45'11.45"N, 120.41'48.08"V i midtre del av Californiakysten. Landsbyen levde tidligere av gruvedrift, men i dag lever de 900 innbyggerne av jordbruk, handel og litt turisme.
Parkfield ligger langs San Andreas-forkastningen som her har jordskjelv med styrke 6 eller større hvert 22. år. Turismen dreier seg om å observere jordskjelvaktiviteten, og stedets motto er "Eat here when it happens, sleep here when it happens."
I 2004 ble San Andreas Fault Observatory at Depth (SAFOD) etablert like nord for Parkfield. Dette jordskjelvobservatoriet er ledende i verden på forskning innen jordskjelv.
Parkfield-jordskjelvet er navnet på flere kraftige jordskjelv i nærheten av landsbyen. Seks styrke 6-skjelv med mellom 21 og 24 års mellomrom fra 1857 til 1966.
Siste kraftige skjelv var den 28. september 2004.
Todier

Beskrivelse

Todiene er fargerike og ligner isfugler. De har lange, røde og flate nebb med sagtakkete kanter, rød strupe og nærmest fluoriserende grønn overside på fjærdrakten, men buksiden varierer i pigmenteringen etter arten. Fuglene måler omkring 10–11 cm.

Atferd

Artene lever parvis og, så langt man vet, er monogame. De opptrer aldri i flokk som art, men kun i blandede flokker når de spiser. Kun en av artene har korte sesongmessig migrasjoner, mens de andre er regulære standfugler. De lever av hovedsakelig insekter og firfisler. Som de fleste råkefugler hekker artene i huler i jorda og legger normalt 1–4 egg.
Dawid Kownacki

Landslaget

Han ble tatt ut i Polens tropp til VM i fotball 2018 i Russland.
Sierra Blanca (Texas)

Sierra Blanca er administrativt senter i Hudspeth County i Texas. Byen har fått sitt navn etter et fjell i nærheten. I følge 2010 års folketelling hadde Sierra Blanca 553 innbyggere.
Dendronotus regius

Utbredelse

Arten er funnet ved Filippinene i Stillehavet.
Cotards syndrom

Cotards syndrom, også kalt nihilistisk eller fornektelse vrangforestilling, er en sjelden psykisk lidelse. En person som lider av cotards tror han eller hun er død, ikke eksisterer, eller mangler store, sentrale organer eller lemmer på eller i kroppen som f.eks. hjerte, blod eller begge bena. 
Sykdommens navn stammer fra den franske nevrologen Jules Cotard (1840–1889) som beskrev lidelsen som le délire de négation under et foredrag i Paris i 1880. 
Lidelsen har ulike alvorlighetsgrader, fra mildere følelser om at en selv ikke har betydning og ikke er synlig for andre, til en urokkelig tro på at en er helt død. Mange ofre for denne lidelsen prøver stadig vekk å begå selvmord i forsøk på å finne ut om en er levende eller død. Sykdommen kan forårsakes av schizofreni og bipolar lidelse i den depressive fasen. Sykdommen settes også i sammenheng med  Capgras syndrom.
27 høydepunkter

27 høydepunkter er et samlealbum med Arne Bendiksen, utgitt i 1997.
IJssel

Historie

Sannsynligvis oppstod elven IJssel ca. 12 f.Kr. da den romerske feltherren Nero Claudius Drusus lagde forbindelse mellom Rhinen og Den Gamle IJssel gjennom en kanal som ble kalt Fossa Drusiana. Dette er i dag begynnelsen av IJssel. Romerne bygde denne kanalen fordi de ville flytte rikets grense fra Rhinen til Elben (som de ikke lyktes med). De ville bruke Fossa Drusiana for å kunne nå Flevo Lactus (innsjø hvor Flevoland er idag) og IJsselmeer sjøveien.
Øvre delen av elven var opprinnelig De Oude IJssel (den gamle IJssel), som idag er en sidegren som munner ut i IJssel. 
Da 13 nederlandske byer ble med i hansaen på 1400 tallet, fikk IJssel en viktig rolle på disse hansarutene. Idag kan man følge hansaruten ved IJssel til fots eller med sykkel.
IJssel spiller fortsatt i dag en viktig rolle som transportåre, hvor de karakteristiske elvebåtene brukes.

Veluwerally

Hvert år på siste søndag i september holdes Veluwerally på elven IJssel, hvor flere hundre deltakere konkurrerer med kanoer. De starter ved Rhederlaag (ved Giesbeek og har trajekter til Doesburg (35 km), Deventer (50 km) eller Kampen (100 km).
FNs organisasjon for ernæring og landbruk

Historie

Ideen bak en organisasjon som arbeider for økt kunnskap om matvaresikkerhet og ernæring er eldre enn FN selv. Allerede i 1905 ble det holdt en internasjonal konferanse i Roma. Der ble det Internasjonale Institutt for Landbruk stiftet – forløperen til det som senere skulle bli FAO.
Det første møtet for FAO var i Quebeq i 1945. Gjentatte sultkatastrofer, spesielt på 1970-tallet og nå de senere årene viser viktigheten og betydningen av en organisasjon som har kunnskap om matvaresikkerhet og matproduksjon.

Generaldirektør

José Graziano da Silva fra Brasil er siden januar 2012 generaldirektør for FAO. Han etterfulgte Jacques Diouf fra Senegal som førte organisasjonen fra 1994 til 2011.
Militærgrensen

Militærgrensen (ty. Militärgrenze) var fra det 16. til det 19. århundre et grenseområde, et såkalt cordon sanitaire, i Habsburgerriket mot Det osmanske rike. Det omfattet opprinnelig områder i Kroatia, Den kroatiske militærgrensen. Fra det 17. og 18. århundre omfattet det også Den slavonske militærgrensen og Banat-militærgrensen.
Takehiko Kawanishi

Japans herrelandslag

Takehiko Kawanishi spilte 8 landskamper for Japans herrelandslag.
Stankelbeinfluer

Utseende

Små til ganske store fluer (3,5- 20 mm lange) med slank kropp og lange, tynne bein. Brystet (thorax) har bare korte hår midt oppe på ryggen, men det finnes noen kraftige børster langs kanten av ryggen. Sidene er kledt med lange hår. Bakkroppen er sylindrisk, lang og tynn hos hannene, men gjerne noe oppsvulmet hos hunnene fordi de bærer mange egg. Et eller flere av hannens bukledd har oftest forskjellige slags utvekster som står i sammenheng med de store, ytre kjønnsorganene på bakkroppsspissen. 
Hodet er vanligvis rundt, men pannen kan være flat og dermed gi hodet et trekantet omriss. Fasettøynene er ganske store og mer eller mindre runde. I pannen sitter tre punktøyne (ocelli). De har alltid to kraftige børster i bakhodet (occiput) rett bak fasettøynene, ellers mangler de fleste kraftige børster langs fasettøyekanten (orbitalbørster). Kinnbørster (vibrissae) mangler. Antennene er ganske små, tre-leddete, det tredje leddet er avrundet. Oppe på det tredje leddet nær roten sitter en antennebørste (arista) som ofte er tydelig hårete. Munndelene er av typisk fluetype og gjerne litt forlenget nedover til en kort sugesnabel. 
Vingene er lange og smale med en lang, linseformet celle midt i vingen mot spissen og en avlang, rektangulær celle rett under og innenfor denne. De har vanligvis ingen fargeflekker eller bånd. 
Beina er svært lange og tynne, uten kraftige børster. 
Larvene er hvite, pølseformede, tilspisset i hodeenden, uten noe tydelig avsatt hode. Bakerst sitter to åndehull (spirakler) som gjerne står opp som et par korte horn.

Levevis

Larvene lever stort sett i råtnende plantemateriale eller møkk, men enkelte utenlandske arter har gjort skade på hagevekster. De voksne fluene løper omkring i vegetasjonen. De er rovdyr som fanger forskjellige slags små insekter. Noen arter har avanserte parringsritualer.
Geir Barvik

Karrière

Barvik er utdannet cand.mag. i 1981, med bl.a. samfunnsøkonomi i fagkretsen. Han har arbeidet i Kommunal- og regionaldepartementet, der han ble byråsjef i 1991, underdirektør i 1992 og avdelingsdirektør for boligsaker i 1994. Han ble varamedlem av Det kriminalitetsforebyggende råd i 1999.

Administrerende direktør for Husbanken

I 2001 ble han i statsråd utnevnt til administrerende direktør for Husbanken. Våren 2007 ble han i statsråd beskikket til en ny åremålsperiode på 6 år.

Integrerings- og mangfoldsdirektør

I 2010 ble han i statsråd utnevnt til direktør for Integrerings- og mangfoldsdirektoratet. Hans seksårige åremål utløp i august 2016. Han var samtidig leder for Nasjonalt utvalg for bosetting av flyktninger.

Senere karriere

Han var direktør i Kriminalomsorgsavdelingen i Justis- og beredskapsdepartementet fra 2016 til 2018 og ble i 2018 ansatt som generalsekretær i Folkeuniversitetet.

Annet

Barvik er opprinnelig fra Bø i Telemark og er bosatt i Asker. Han er gift med professor i klinisk sykepleie Grethe Eilertsen.
Barvik har tidligere vært politisk aktiv i SV i Asker, men meldte seg ut tidlig på 1990-tallet fordi han var uenig i partiets EU-motstand.
Vassreset

Vassreset er en fjord i Flora kommune i Sogn og Fjordane på sørsiden av byen Florø. Fjorden er en fortsettelse av Rekstafjorden i vest og strekker seg 6 kilometer østover til der Solheimsfjorden begynner. Vassreset starter sør for Søre Nekkøya og nord for Store Stårøya. På sørsiden ligger holmene Oddane, som markerer den nordlige grensen til Brufjorden. Den østlige grensen går mellom Verdesund og Florø lufthavn.
Noen ganger blir Solheimsfjorden regnet som en del av Vassreset, og inkludert denne fjorden blir lengden 13 kilometer.
Kortstreket metallfly

Utseende

Et middelsstort (vingespenn 31–35 mm), rødbrunt nattfly. Den ligner mye på slektningen langstreket metallfly (Plusia festucae), men skilles vanligvis greit fra denne på at forvingen er bredere og på at den sølvfargede flekken ved vingespissen er kortere og bredere, den går over minst to åremellomrom, ofte like til vingespissen. Enkelte individer av de to artene kan dog være meget like og man må i slike tilfeller undersøke kjønnsorganene for sikker artsbestemming. Forkroppen (thorax) er gråbrun, rødbrun i en timeglass-formet tegning i midten. Hos denne arten er tverrkjølen av oppstående, hårlignende skjell som man vanligvis finner hos metallfly, ofte mindre tydelig. Forvingen er varmt rustrød, områder ved roten, langs bakkanten og ved vingespissen gulaktige. Vingen har brune årer og fire smale, brune tverrlinjer. Midt i vingen er det to sølvhvite flekker, den innerste størst. Ved vingespissen er den en forholdsvis kort, sølvhvit flekk som minst strekker seg over det tredje og fjerde åremellomrommet, ofte også inn i det første og andre. Bakvingen er lyst gråbrun. Bakkroppen er blekt gulbrun.

Levevis

Arten lever på fuktige steder som fuktige enger og myrer. Larvene utvikler seg på rørkvein-arter (Calamagrostis spp.), kanskje også på andre storvokste gras. De overvintrer sannsynligvis i dette stadiet. De voksne sommerfuglene flyr i juli–august. Bestandene av denne arten svinger sterkt.

Utbredelse

Den er utbredt i Europa og det nordlige Asia like øst til Korea og Japan. Den er også vidt utbredt i Nord-Amerika. I Norge er den nokså vanlig på Sørlandet og på Østlandet nord til Ringebu i Oppland. Den mangler på Vestlandet, der langstreket metallfly er vanlig.
Gillian Cross

Liv

Hun er utdannet fra Somerville College i Oxford og fra University of Sussex. Før hun ble fulltids forfatter arbeidet hun blant annet med barn og som assistent for et parlamentsmedlem. Hun giftet seg i 1967, og har fire barn, født 1967–1985.
Julia Eccleshares intervjubok An interview with Gillian Cross utkom i serien Telling tales i 1999, beregnet på lesere i barne- og ungdomsskole.

Bøker

Hun debuterte som forfatter med The Runaway i 1979, og utga flere bøker det samme året. Debutboka forteller om en gutt som rømmer hjemmefra for å unngå en mobber. Også The Iron Way som utkom samme år, handler om å rømme hjemmefra. 
Cross har skrevet bøker for både barn og ungdom, med et bredt spekter av tema.
Serien om The Demon Headmaster (1982–2002) er skrekkomiske bøker for yngre barn. En gruppe barn oppdager at skolens rektor er skummel, med hypnotiske evner. De danner gruppen SPLAT – Society for the Protection of our Lives Against Them.  
I ungdomsromanen Wolf (1990) oppdager Cassy hemmeligheter om faren som hun aldri har møtt. I 2013 utga Cross dystopien After tomorrow.
På norsk finnes Ulv (1995), Ny verden (1996) og Den store elefantjakten (1997).
Hakan G. Sicakkan

Hakan G. Sicakkan (født 1963) er statsviter og arbeider som professor ved Institutt for sammenlignende politikk, Universitetet i Bergen.
Sicakkan er utdannet dr.polit. fra Universitetet i Bergen. Han var stipendiat ved Institutt for sammenliknende politikk, UiB (1998-2002), forsker ved Senter for utviklingsstudier, UiB (2002-2006) og forskningleder ved Unifob Global, Unifob AS (2007-2009). Han har vært gjesteforsker og gjesteprofessor ved University of Oxford (2000–2001), Københavns Universitet (1999–2000), European University Institute i Firenze (2016), Sciences Po i Paris (2016) og Humboldt-Universität zu Berlin (2016).
Han har i sin forskning konsentrert seg om problemstillinger knyttet til politikk, politiske system og sameksistens i mangfoldige og postnasjonale samfunn, med særlig fokus på demokrati, medborgerskap, offentlige rom, identitetspolitikk, mobilitet og deltakelse. Det empiriske nedslagsfelt har vært Vest-Europa og Den europeiske unionen. Sicakkan har vært internasjonal koordinator for prosjektet Eurosphere (2007-2013). I dette prosjektet fokuserte han på utviklingen av en offentlig sfære innenfor Den europeiske unionen. En liten elite dominererer ordskiftet, mens andre grupperinger ikke når fram til beslutningstagere på EU-nivå, viser foreløpige resultater pr. 2010.). Videre har prosjektet funnet at forholdet mellom EU-institusjonene og det sivile samfunn defineres i stor grad av EU institusjonene.)
Sicakkan har vært redaktør for Norsk tidsskrift for migrasjonsforskning - NTMF (2005-2009) og Nordic Journal of Migration Research - NJMR (2010-2014). NJMR utgis i regi av Nordic Migration Research Association.
Setesdalsforlaget

Setesdalsforlaget ble stiftet i 1997. Ånund K. Homme er daglig leder i forlaget, som holder til i Valle i Setesdal. Forlaget har som målsetting å gi ut bøker på nynorsk, men de gir også ut andre bøker. Forlaget har et tilpasset print on demand-system hvor opplaget for boka kan være nede i 100 eksemplarer og hvor forfatteren står ansvarlig for en del av salget. I løpet av de årene som har gått siden oppstarten har de gitt ut 150 titler.
Androeme

Utbredelse

Arten er bare kjent fra Usambarafjellene i Tanzania.
Adjø, Mr. Chips (1939)

Handling

Mr. Chips (Robert Donat) er en nyutdannet latinlærer ved en av de berømte kostskolene i England. I begynnelsen blir han utsatt for skoleguttenes tankeløse ubarmhjertighet, men med årene blir han skolens altmuligmann og maskot. Han får kallenavnet «Chippy» og ser den ene generasjon skolegutter erstatte den andre. Chips opplever også første verdenskrig og hvordan den tærer på Englands unge menn. Sorg og glede preger Chips kontinuerlig i hans lange lærerkarriere.
Sportsdans under Asialekene 2010

Sportsdans under Asialekene 2010. Sportsdans var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 14. november 2010. Det ble konkurrert i ti øvelser. Det var første gangen som sportsdans var med på programmet i asialekene. 108 utøvere fra tolv nasjoner deltok og Kina ble beste nasjon, de vant alle ti gullmedaljene.
Amietina

Utbredelse

Slekten er utbredt i Afrika.
E (språk)

Etymologi

Es uvanlige korte navn skrevet med pinyin, som også er dets autonym, består av enkeltbokstaven e. Tegnet, som skrives «诶» i forenklet kinesisk og «誒» i tradisjonell kinesisk, uttrykker vanligvis bekreftelse. Språkets brukere refererer også til språket som kjang e. wusehua er et annet, nedlatende navn på e.

Geografisk utbredelse

I 1992 ble e snakket av rundt 30 000 mennesker, men innen 2008 hadde dette tallet sunket til 9 000. De fleste etalende klassifiseres som zhuanger av den kinesiske regjeringen. Etalere bor primært i Guangxi, mer spesifikt i det autonome fylket Rongshui og tilgrensende områder i Luocheng Mulao. Etnlogoue klassifiserer e som rang 6b (truet). Andre språk etalere bruker er kantonesisk og guiliu-varianten av sørvestmandarin.
Al Wajbah

Al Wajbah er et av de eldste forta i Qatar. Det ligger sørvest i hovedstaden Doha. Det var åsted for et viktig slag da sjeik Jassim bin Mohammed Al Thani beseira den osmanske hæren i 1893 f.Kr.
Tysklands Grand Prix 2009

Rapport

Under kvalifiseringen endret sjåførene strategi underveis, og tok i bruk regnværsdekk på grunn av regn og våt bane. Lewis Hamiltons forbedrede bil sendte han til femteplass, mens Adrian Sutil kom på en syvendeplass, hans og Force India lagets beste noensinne. Mark Webber tok Pole Position, med Sebastian Vettel på andreplass, før en sene runder av Jenson Button og Rubens Barrichello sendte Vettel ned til fjerdeplass, med Button på tredje og Barrichello på andre.
Ved starten av løpet, var Webber og Barrichello siden om side på vei mot første sving, da Webber slo hjulene sine inn i brasilianeren, noe som ga Webber en drive-through-straff for senere. Hamilton fikk en rask start og var nesten oppe i ledelsen, men han var såvidt borti Webber i den første svingen og fikk en punktering, noe som effektivt satte han ut av konkurransen og poengjakten, og han endte på en 18.-plass til slutt. Trulli og Nakajima kolliderte også i den første svingen, og italieneren måtte i pit for en ny neseparti på bilen, noe som sendte han bakover i feltet, sammen med Hamilton. Bourdais måtte gi seg på grunn av hydrauliske problemer på runde 18. Sutil lå på en andreplass da han gjorde sin første stopp i pit, men da han kjørte ut fra pit, kolliderte han med Raikkonen som senere måtte gi seg med en rykende motor. Tyskeren måtte i pit en gang til for å skifte neseparti, og han mistet flere plasser på grunn av det. Alonso gjorde et sent forsøk på å passere, i en periode da Button og Barrichello slet med dårlige dekk, men han kunne ikke komme seg forbi og endte på syvendeplass. Mark Webber ble den første australske vinneren i Formel 1 på nesten 30 år trass i sin straff underveis i løpet.
Selvbevissthet

Selvbevissthet er personens opplevelse av egen identitet og selvkunnskap i vid forstand. Viktige bidrag til kunnskaper om hvordan etablering av selvbevissthet skjer er gitt av G. H. Mead. Innenfor sosialpsykologi, spesielt sosial kognisjon, er forståelsen av hvordan selvbevissthet oppstår og endres mye studert.
En vanlig antakelse er at individet, for eksempel gjennom introspeksjon, kan få tilgang til genuin kunnskap om seg selv. Motsatt av dette hevdet sosialpsykologene Nisbett og Wilson i en artikkel fra 1977 at ens mulighet for selvkunnskap egentlig er sterkt begrenset. Første del av tittelen på deres artikkel var derfor «Telling more than we can know».
Scariates

Utbredelse

Arten er endemisk for Madagaskar.